Alosauridi (lat. Allosauridae) su bili porodica srednje do veoma velikih dinosaura mesoždera iz podreda Theropoda. U nju su spadali Saurophaganax, Allosaurus i nedovoljno istraženi Epanterias, koji bi mogao biti primjerak Allosaurusa. Naziv Allosauridae 1878. im je dao američki paleontolog Othniel Charles Marsh.

Tačan broj rodova koji bi se mogli priključiti ovoj porodici nije sigurno ustvrđen, budući da je većina gornjojurskih i donjokredskih karnosaura u bliskom srodstvu sa Allosaurusom. U svakom slučaju, čini se da su alosauridi bili najuspješniji grabežljivci svog vremena, nadmašivši u brojnosti i megalosauride i ceratosauride protiv kojih su se natjecali za plijen. Alosauride su na kraju, tokom perioda krede, na južnoj hemisferi zamijenili njihovi bliski srodnici karkarodontosauri, a na sjevernoj hemisferi celurosaurski tiranosauridi.

Izvori 

Teropodi